**Projekto lyginamasis variantas**

**APLEISTŲ NE ŽEMĖS ŪKIO PASKIRTIES ŽEMĖS SKLYPŲ PLUNGĖS RAJONE NUSTATYMO TVARKOS APRAŠAS**

**I SKYRIUS**

**BENDROSIOS NUOSTATOS**

Išdėstyti 1 punktą taip:

1. Apleistų ne žemės ūkio paskirties žemės sklypų Plungės rajone nustatymo tvarkos aprašas (toliau – Aprašas) reglamentuoja nenaudojamų, apleistų ne žemės ūkio paskirties žemės sklypų sąrašo (toliau – Sąrašas. ~~Tvarkos aprašo priedas~~) sudarymo ir keitimo tvarką ir sąlygas. ~~Aprašas parengtas, vadovaujantis Lietuvos Respublikos žemės mokesčio įstatymo 6 straipsniu, Plungės rajono savivaldybės teritorijos tvarkymo ir švaros taisyklėmis, patvirtintomis Plungės rajono savivaldybės tarybos 2013 m. kovo 21 d. sprendimu Nr. T1-80, kitais teisės aktais.~~

Pakeisti 2 punktą ir išdėstyti taip:

~~2. Aprašo tikslas – nustatyti fizinių ir juridinių asmenų nenaudojamus, apleistus nuosavybės teise valdomus, nuomojamus (naudojamus) žemės sklypus Plungės rajono savivaldybės teritorijoje, išskyrus apleistų žemės ūkio naudmenų plotus, kurių nustatymas, apdorojimas ir teikimas suinteresuotoms institucijoms reglamentuojamas Apleistų žemės ūkio naudmenų plotų nustatymo tvarkos aprašu, patvirtintu Lietuvos Respublikos žemės ūkio ministro 2013 m. kovo 21 d. įsakymu Nr. 3D-212, ir už nenaudojamą, apleistą žemę apmokestinti jų savininkus bei nuomininkus (naudotojus), vadovaujantis Plungės rajono savivaldybės tarybos sprendimu nustatytais žemės mokesčio tarifais.~~

2. Aprašo tikslas – nustatyti fizinių ir juridinių asmenų Plungės rajono savivaldybės teritorijoje nenaudojamus, apleistus nuosavybės teise valdomus, nuomojamus žemės sklypus, kuriems bus taikomi maksimalūs Plungės rajono savivaldybės tarybos sprendimu nustatyti žemės mokesčio tarifai.

Išdėstyti 3 punktą taip:

3. Apraše vartojamos sąvokos suprantamos taip, kaip jos apibrėžtos Lietuvos Respublikos žemės mokesčio įstatyme ~~(Žin., 2011, Nr. 163-7743),~~ Lietuvos Respublikos žemės įstatyme ~~(Žin., 1994, Nr.34-620; 2004, Nr.28-868).~~

**II SKYRIUS**

**SĄRAŠO SUDARYMAS IR TVIRTINIMAS**

Pakeisti 4 punktą, jį išskirti ir išdėstyti taip:

~~4. Sąrašą tvirtina Plungės rajono savivaldybės administracijos direktorius (toliau – Administracijos direktorius). Į Sąrašą įtraukiamas žemės sklypas (sklypai), atitinkantis vieną ar kelis iš išvardytų kriterijų:~~

4. Rengiamas sąrašas tvirtinamas Plungės rajono savivaldybės administracijos direktoriaus (toliau – Administracijos direktorius) įsakymu.

5. Į Sąrašą įtraukiamas žemės sklypas (sklypai), atitinkantis (-ys) vieną ar kelis iš išvardytų kriterijų:

5.1. žemės sklypas apleistas, neprižiūrimas (apaugęs krūmais, sumedėjusiais augalais ir sustabarėjusiomis, taip pat sėklas subrandinusiomis piktžolėmis (kiečiais, usnimis, varnalėšomis, dilgėlėmis ir kt.) ir iki einamųjų metų liepos 1 d. nenušienautas);

5.2. žemės sklype laikomas statybinių medžiagų ir (ar) metalo laužas, ir (ar) aplinką teršiančios, higienos ir sanitarijos normų neatitinkančios medžiagos ar daiktai (akivaizdžiai netvarkingos, techninių reikalavimų neatitinkančios transporto priemonės, jų dalys, nenaudojami statybiniai vagonėliai ir pan.), kaupiamos šiukšlės.

    6. Į Sąrašą neįtraukiamas žemės sklypas (sklypai), jeigu:

6.1. kompetentingos institucijos sprendimu yra nustatytas apribojimas naudoti žemės sklypą (išskyrus šio turto areštą dėl jo savininkui inkriminuojamos neteisėtos veikos) ir (ar) juo negalima naudotis dėl atliekamo tyrimo ar sprendimo byloje, susijusioje su šiuo turtu, įsiteisėjimo;

6.2. nuo žemės sklypo (sklypų) įsigijimo ar jo nuomojimo (naudojimo) praėjo mažiau kaip vieneri metai;

6.3. dėl  trečiųjų asmenų neteisėtų veiksmų žemės sklypas buvo suniokotas, šis faktas buvo konstatuotas kompetentingos institucijos išvadose ir nuo suniokojimo praėjo mažiau nei vieneri metai.

Pakeisti 6, 7, 8, 9 ir 10 punktus ir juos išdėstyti pagal naują numeraciją:

~~6. Seniūnijos iki einamųjų metų liepos 1 d. Komisijai teikia siūlymus dėl galimų apleistų ne žemės ūkio paskirties žemės sklypų. Gyventojai seniūnijose gali teikti, rašyti nusiskundimus dėl kaimynų apleistų ne žemės ūkio paskirties žemės sklypų taip pat iki einamųjų metų liepos 1 d.~~

~~7. Administracijos direktoriaus įsakymu sudaroma komisija (toliau – Komisija) vizualiai įvertina pateiktus duomenis ir iki einamųjų metų liepos 15 d. parengia žemės sklypų, kurie atitinka Aprašo 4 ir 5 punktuose nustatytus kriterijus, preliminarų Sąrašą (forma pridedama).~~

~~8. Sąraše turi būti nurodyta: žemės sklypo adresas, unikalus ir kadastro numeriai, jo savininkas, savininko žinoma gyvenamoji vieta, nuoroda, pagal kokį kriterijų siūloma įtraukti į Sąrašą. Prie Sąrašo turi būti pridedama turima pagalbinė, vaizdinė medžiaga (aktai, pažymos, nuotraukos, žemėlapiai ir pan.).~~

~~9. Komisija informuoja planuojamų įtraukti į Sąrašą žemės sklypų savininkus ir per 20 darbo dienų nuo pranešimo išsiuntimo dienos parengia įsakymo projektą dėl Sąrašo tvirtinimo ir nustatyta tvarka teikia pasirašyti Administracijos direktoriui.~~

~~10. Savivaldybės administracijos Bendrasis skyrius (toliau – Bendrasis skyrius) 10. Administracijos direktoriaus įsakymo nuorašą apie žemės sklypų savininkus, įtraukus į Sąrašą, pateikia Telšių apskrities valstybinei mokesčių inspekcijai.~~

7. Iki einamųjų metų liepos 15 d. seniūnai seniūnijų teritorijose, vadovaudamiesi šio Aprašo 5 punkte nustatytais kriterijais, nustato žemės sklypus, kurių savininkai nereagavo į išsiųstus informacinius pranešimus, sudaro preliminarų Sąrašą (1 priedas) ir pateikia Plungės rajono savivaldybės administracijos direktoriaus įsakymu sudarytai komisijai (toliau – Komisija).

8. Preliminariuose Sąrašuose turi būti nurodyta: žemės sklypo savininkas, jo deklaruota gyvenamoji vieta, žemės sklypo adresas, unikalus ar kadastro numeris, žemės sklypo paskirtis; nuoroda, pagal kokį požymį siūloma žemės sklypą įtraukti į Sąrašą.

9. Administracijos direktoriaus įsakymu sudaroma Komisija. Į Komisijos sudėtį įeina Žemės ūkio skyriaus, Vietos ūkio skyriaus, Architektūros ir teritorijų planavimo skyriaus specialistai; taip pat į Komisijos sudėtį įtraukiamas seniūnas, kurio seniūnijoje bus atliekami patikrinimai.

10. Komisija privalo:

10.1. iki einamųjų metų liepos 20 d. pagal seniūnų pateiktus preliminarius Sąrašus papildomai išsiunčia žemės sklypų savininkams informacinius pranešimus dėl žemės sklypo (-ų) įtraukimo į Apleistų žemės sklypų Plungės rajone sąrašą;

10.2. nuo einamųjų metų rugpjūčio 10 d. iki einamųjų metų rugpjūčio 25 d. apžiūrėti į preliminarų Sąrašą įtrauktus žemės sklypus. Prie Sąrašo pridedama turima pagalbinė ir vaizdinė medžiaga (aktai (2 priedas), pažymos, nuotraukos, žemėlapiai ir pan.).

11. Komisija po rugpjūčio 25 d. per 2 darbo dienas parengia įsakymo projektą dėl Sąrašo patvirtinimo ir nustatyta tvarka teikia pasirašyti Administracijos direktoriui.

12. Per 2 darbo dienas nuo Administracijos direktoriaus įsakymo pasirašymo dienos Komisija duomenis apie žemės sklypus, įtrauktus į Sąrašą, pateikia Valstybinei mokesčių inspekcijai prie Lietuvos Respublikos finansų ministerijos.

Įterpti naują skyrių ir naujus punktus:

**III SKYRIUS**

**ŽEMĖS SKLYPŲ SAVININKŲ INFORMAVIMO TVARKA**

13. Administracijos seniūnijų seniūnai (toliau – seniūnai), seniūnijų teritorijose nustatę apleistus žemės sklypus, einamaisiais metais iki liepos 5 d. informuoja žemės sklypų savininkus, išsiųsdami informacinius pranešimus-priminimus (3 priedas), kad jų sklypas (-ai) ­­­­­ neatitinka šio Aprašo 5 punkte nustatytų kriterijų. Pranešimai siunčiami VĮ Registrų centro duomenų banke nurodytu sklypo savininko ar nuomininko adresu.

14. Komisija pagal seniūnų pateiktus preliminarius Sąrašus informuoja žemės sklypų savininkus, nuomininkus apie numatomą jų žemės sklypų įtraukimą į Apleistų ne žemės ūkio paskirties sklypų sąrašą:

14.1. paskelbiant informaciją Plungės rajono savivaldybės interneto svetainėje, seniūnijų skelbimų lentose ir vietinėje spaudoje, nurodant į Sąrašą numatomų įtraukti sklypų unikalius numerius (informaciją parengia Savivaldybės viešųjų ryšių specialistas);

14.2. išsiunčiant informacinius pranešimus dėl žemės sklypo (-ų) įtraukimo į Apleistų žemės sklypų Plungės rajone sąrašąpaštu VĮ Registrų centro duomenų banke nurodytu sklypo savininko ar nuomininko adresu (4 priedas).

**IV SKYRIUS**

**SĄRAŠO KEITIMAS**

Pakeisti 11, 12 punktus ir juos išdėstyti pagal naują numeraciją:

~~11. Savininkai, kurių žemės sklypai planuojami įtraukti į Sąrašą, per 10 darbo dienų nuo Aprašo 9 punkte nurodyto pranešimo išsiuntimo dienos gali pateikti seniūnijai dokumentus, įrodančius, kad žemės sklypas neatitinka 4 punkte nurodytų kriterijų arba atitikimas šiems kriterijams yra sąlygotas Aprašo 5 punkte nurodytų aplinkybių. Seniūnija gautus dokumentus pateikia Komisijai.1~~

~~12. Komisija, išnagrinėjusi pareiškėjo prašyme išdėstytus motyvus ir išsiaiškinusi  jo veiksmus žemės sklypo būklei pagerinti, per 5 darbo dienas nuo prašymo gavimo dienos priima sprendimą neįtraukti žemės sklypo (sklypų) į Sąrašą. Apie priimtą sprendimą žemės sklypo (sklypų) savininkas informuojamas per 5 darbo dienas.~~

15. Savininkai ar nuomininkai, kurių žemės sklypai numatomi įtraukti į Sąrašą, per 10 darbo dienų nuo pranešimo paskelbimo ar išsiuntimo dienos pateikia Komisijai prašymą ir dokumentus, įrodančius, kad žemės sklypas neatitinka 5 punkte nurodytų kriterijų arba atitikimas šiems kriterijams yra nulemtas Aprašo 6 punkte nurodytų aplinkybių.

16. Komisija, išnagrinėjusi pareiškėjo prašyme išdėstytus motyvus bei įvertinusi žemės sklypo savininko ar nuomininko veiksmus žemės sklypo būklei pagerinti, iki rugpjūčio 25 d. patikslina Sąrašą.

17. Savininkų ar nuomininkų prašymai, gauti po rugpjūčio 25 d., nėra svarstomi, prašymus pateikę asmenys apie tai informuojami raštu arba elektroninėmis ryšių priemonėmis.

**V SKYRIUS**

**BAIGIAMOSIOS NUOSTATOS**

18. Aprašas gali būti papildomas, keičiamas ar pripažįstamas negaliojančiu Savivaldybės tarybos sprendimu.

Papildyti nauju punktu ir jį išdėstyti taip:

19. Už Aprašo vykdymą ir kontrolę atsakingas Savivaldybės administracijos direktorius.

\_\_\_\_\_\_\_\_\_\_\_\_\_\_\_\_\_\_\_